আব্রামের গিটারে মুগ্ধ ভক্তরা,শাহরুখ কি বললেন!

শাহরুখ খানের(Sharukh Khan) কনিষ্ঠ পুত্র আব্রাম খান(Abram Khan) প্রথম থেকেই পাপারাৎজিদের কাছে যথেষ্ট প্রিয়। কারণ অল্প বয়সেই সে তার ভক্তদের মুগ্ধ করতে পারে। এবার সেই আব্রাম গিটার বাজিয়ে অন্য ভাষায় গান ধরলেন। যা শুনে ভক্তরা যথেষ্ট মুগ্ধ। শাহরুখপুত্রর এই ভিডিও এখন ভাইরাল। ‘মুফসা; দ্য লায়ন কিং'(Mufasa: The Lion King)এ আব্রামের কাজ দেখে দর্শকরা দারুণ প্রশংসা করেছিল। শুধু আব্রাম নয়, শাহরুখের পরিবারের বেশির ভাগই রয়েছেন এই প্রোজেক্টে। অ্যানিমেটেড এই ছবির পর্দার নেপথ্যে শাহরুখের সঙ্গে দুই পুত্রের গলার স্বর শোনা যাবে।
‘মুফাসা: দ্য লায়ন কিং’ ছবির হিন্দি সংস্করণে বাবা শাহরুখ এবং দাদা আরিয়ানের(Aryan Khan) সঙ্গে আব্রাহামের কন্ঠ শোনা গেল।। সোমবার এই ছবির ট্রেলার অবাক করেছে নেটিজেনদের। ডিজনির তরফে সোশ্যাল মিডিয়ায় ট্রেলার শেয়ার করা হয়েছে। মোফাসার চরিত্রে বলিউড বাদশা কণ্ঠ দিয়েছেন। বড় ছেলে আরিয়ান কন্ঠ দিয়েছেন সিম্বার চরিত্রে। আর মোফাসার ছোটবেলার চরিত্রের কন্ঠ দিয়েছেন আব্রাম। আর তাতেই দর্শকদের মধ্যে উত্তেজনার পারদ চড়েছে। ১৯৯৪ সালে মুক্তি পেয়েছিল ক্লাসিক অ্যানিমেটেড ছবি ‘দ্য লায়ন কিং’। এরপর ছবির পুনর্নির্মাণ হয় ২০১৯ সালে। একই নামে মুক্তি পায় এই ছবি। তারপর পাঁচ বছর বাদে ছবির দ্বিতীয় ভাগ ‘মুফাসা: দ্যা লায়ন কিং’ আসতে চলেছে।
এই অ্যানিমেটেড ছবি মুক্তির আগেই স্কুলের বার্ষিক অনুষ্ঠানে গিটার হাতে বসে গিয়েছিল আব্রাম। জনপ্রিয় গান ‘ডাই উইথ আ স্মাইল'(‘Die WithA Smile’ On Guitar) গেয়ে উঠলো শাহরুখের কনিষ্ঠ পুত্র আব্রাম। গিটার বাজিয়ে আব্রামের এই গান সকলের নজর কেড়েছে। তার ভক্তরা অনেকেই লিখেছেন, অসাধারণ, এত অল্প বয়সেই প্রতিভা! গিটার বাজানো এবং মিষ্টি কন্ঠের প্রশংসা পেয়েছে আব্রাম। খুব স্বাভাবিক কারণেই বাবা শাহরুখ যথেষ্ট উচ্ছ্বসিত।

২০১৩ সালে আব্রামের জন্ম হয়। বাবা শাহরুখের জন্মদিনে মান্নাদের বারান্দা থেকে ভক্তদের যখন শুভেচ্ছা জানান তখন ছোট্ট আব্রামও সঙ্গে থাকেন। তার ভক্তের সংখ্যাও কিছু কম নয়।